མཚོ་སྔོན་གསར་འགྱུར་དྲ་བའི་འཕྲིན་ལྟར་ན།ཉེ་ལམ་རྣམ་པ་གསར་པའི་རླངས་འཁོར་ཞིག་གྲོང་ཁྱེར་གྱི་སྲང་ལམ་འདིའི་བརྗོད་བྱ་གཙོ་བོར་གྱུར།ཉིན་འདི་དག་གི་རིང་ལ་ཁ་བ་བབས་པའི་རྐྱེན་གྱིས་ལམ་གྱི་གནས་ཚུལ་ཅུང་མི་ལེགས་མོད།རླངས་འཁོར་དེ་དལ་གྱིས་བསྐྱོད་པ་དང་བསྟུན་ནས་ཁངས་ཕྱགས་པ་དང་ཁངས་འདེད་པའི་བརྒྱུད་རིམ་ཧྲིལ་པོ་ཡོངས་འགྲུབ་བྱས།རླངས་འཁོར་ཆེན་པོ་དེའི་ཕན་འབྲས་ཀྱི་ནུས་ཆོད་ཧ་ཅང་ཆེ་བས་རྒྱ་ཆེའི་གྲོང་ཁྱེར་གྱི་མི་དམངས་དག་གིས་བསྟོད་པའི་མཐེ་བོང་བསྒྲེངས།རྒྱུས་ལོན་བྱུང་བ་ལས་ཤེས་གསལ་ལྟར་ན།འདི་ནི་རང་ཞིང་གིས་ཆེས་ཐོག་མར་བཀོལ་བའི་བྱེད་ནུས་སྣ་མང་ཅན་གྱི་རྣམ་པ་གསར་པའི་ཁོར་སྲུང་རླངས་འཁོར་ཞིག་ཡིན་ལ།དེའི་སྟེང་དུ་སྒྲིག་ཆས་གསར་པ་སྒྲིག་འཇུག་བྱས་ཡོད་པས་གཞུང་ལམ་གྱི་གཙང་སེལ་བྱེད་ནུས་དེ་སྔར་ལས་མཐོར་འདེགས་སུ་བཏང་ཡོད་ལ།ཁོར་སྲུང་ལས་བཟོ་བའི་ངལ་རྩོལ་གྱི་ནུས་ཤུགས་དང་ཉེན་ཁའི་རང་བཞིན་ཡང་ཇེ་དམའ་རུ་བཏང་ཡོད།